Star Trek/Green Lantern #2 by Mike Johnson, Angel Hernandez, Paul Pope | | NOOK Book (eBook) | Barnes & Noble® B&N Top 100 NY Times Bestsellers
by Mike Johnson, Angel Hernandez, Paul PopeMike Johnson Toyota US Woordfees 2020 PROGRAM-AANSOEKE: TONEEL
FEESDATUMS: 6 - 15 Maart 2020
As jy oorweeg wil word vir keuring om by die Toyota US Woordfees op te tree, moet jy hierdie vorm volledig invul en saam met die verlangde ondersteunende dokumentasie indien voor die sluitingsdatum. Slegs elektroniese aansoeke word oorweeg.
Die Toyota US Woordfees stel ŉ gebalanseerde program saam waarin verskeie aspekte soos oorspronklikheid, vernuwing, die profiel van kunstenaars en feesgangers, vraag en aanbod binne die verskillende kunsgenres, artistieke meriete en taal, ŉ rol speel. Die Toyota US Woordfees behou die reg voor om kunstenaars te nooi of om produksies te ontwikkel wat nie ingeskryf word nie.
Die Toyota US Woordfees befonds net pre-produksiekoste van enkele aanbiedings wat in opdrag van die US Woordfees geskep word.
1.	Fooi – die ontwikkeling van die stuk en die risiko van die speelvak word deur die fees gedra. Ná afloop van die Toyota US Woordfees tree die Toyota US Woordfees as uitvoerende vervaardigder op en alle verdere speelvakke word direk met die Toyoya US Woordfees onderhandel. Sien ook bepalings onder die opskrif “Vervaardigerstantieme”.
3.	Vennootskappe – die fees stel gedeeltelike befondsing vir die ontwikkeling van die stuk beskikbaar en die verdeling van deurverkope word onderhandel.
BAIE BELANGRIK: Winsdeelproduksies waarin kunstenaars van elders deelneem, is verantwoordfelik vir hul eie akkommodasie, tensy anders ooreengekom met die fees en gestipuleer in die kontrak.
Fooiproduksies: Die Toyota US Woordfees verskaf nie akkommodasie vir kunstenaars wat binne ’n 60 km-radius van Stellenbosch woon nie – tensy anders ooreengekom met die fees en gestipuleer in die kontrak. Die volgende kriteria is hierop van toepassing:
1.	Kuntenaars en tegnici is ouer as 60 jaar
2.	Kunstenaars tree in meer as twee vertonings per dag op
3.	Kunstenaars en tegnici het geskeduleerde laat intrekke wat na middernag aanhou
Alle akkommodasieversoeke vir fooiproduksies moet aangedui word in die begroting wat saam met die aansoek ingedien word. Akkommodasie in Stellenbosch kan bereken word teen ’n minimum van R1 350 per persoon per nag.
Sowat 500 produksies, optredes en aanbiedings sal vir die Toyota US Woordfees 2020 aanvaar word. Let wel: ’n Maksimum van 20 produksies sal befondsing van die Toyota US Woordfees ontvang.
Waar en indien die Toyota US Woordfees ŉ bydrae maak tot pre-produksiekoste, sal dit vervaardigerstantieme bereken op bruto inkomste vir ŉ periode van drie jaar. Die persentasie word bepaal deur die omvang van die Toyota US Woordfees se bydrae. Enige verdere speelvakke moet in oorleg met die Toyota US Woordfees onderhandel word. Hierdie tantieme word bereken as ŉ vasgestelde fooi per optrede of speelvak. Die Toyota US Woordfees moet as vervaardiger van die produksie vir alle toekomstige speelvakke erken word.
Die Toyota US Woordfees stel die finale skedulering vas op grond van logistieke, tegniese en finansiële oorwegings. Dit is belangrik om jou optrede se voorkeurdatums korrek deur te gee en aan te dui wie in jou span (tegnici en musici ingesluit) by ander optredes betrokke is.
Stelvervoer is beskikbaar vir die gebruik van alle produksies. Kontrakonderhandelinge sal bepaal watter party verantwoordelik is vir die kostes van stelvervoer vir elke produksie. Die Toyota US Woordfees kan die volgende opsies bied:
1.	Volledige dekking van alle stelvervoerdienste deur die fees. Hierdie sluit in: vervoer vanaf stoorruimte na repetisie-lokaal, optreelokaal en weer terug na oorspronklike bestemming. Logistieke reëlings word deur die feeskantoor hanteer.
2.	Gedeeltelike dekking van stelvervoerdienste deur die fees. Hierdie sluit in: vervoer slegs vanaf stoorruimte na optreelokaal en weer terug na oorspronklike bestemming. Alle ander behoeftes is vir die produksie se eie rekening. Logistieke reëlings word deur die feeskantoor hanteer.
3.	Logistieke dekking van stelvervoerdienste deur die fees. Die fees onderneem om jou vrag as deel van hulle vrag te vervoer, maar alle kostes betrokke is vir die produksie se rekening self.
Sekere optredes by die Toyota US Woordfees word deur ŉ onafhanklike paneel beoordeel en kom outomaties in aanmerking vir die Woordtrofees. Pryse (bestaande uit kontant en ’n beeldjie) word in verskillende kategorieë toegeken.
Spesiale afslag-aanbiedings vir studente, kunstenaars en ander bemarkingsveldtogte: Die Toyota US Woordfees wil graag so ver moontlik bekostigbaar wees en nuwe gehore ontwikkel. Ons versoek winsdees- en vennootskap-produksies vriendelik om afslagtariewe vir studente en medekunstenaars te oorweeg. Die Toyota US Woordfees behou die reg voor om van tyd tot tyd spesiale promosieveldtogte, in oorleg met kunstenaars, aan te bied.
Alle aansoeke moet vergesel word van ’n administrasiefooi. Hierdie is `n eenmalige bedrag wat nie terugbetaalbaar is nie van (BTW ingesluit):
c)	R100 vir Fringe produksies
Indien die Toyota US Woordfees jou volledige aansoeke voor 31 Mei 2019 ontvang, kwalifiseer jy vir die “Early Bird” promosie, en ontvang jy R100 afslag op jou aansoekfooi.
`n Bewys van betaling vir die administrasiefooi moet die ondersteunende dokumentasie van jou aansoek vergesel.
1.	Begroting – Indien jy aansoek doen as ’n fooi- of vennootskapproduksie, heg ŉ volledige begroting vir jou voorgestelde optrede by jou voorstel aan. Maak voorsiening vir alle moontlike uitgawes – ook reis, verblyf en stelvervoer. Verskaf soveel besonderhede moontlik in jou begroting. ŉ Begroting in hierdie formaat gee aan ons ŉ idee van wat dit sal kos om jou optrede na die Toyota US Woordfees te bring en vorm die basis van verdere onderhandelings, indien enige. Die begrotingstemplaat is beskikbaar op ons webtuiste.
3.	Teks of omskrywende voorlegging – Indien daar reeds ’n teks vir jou voorgestelde produksie bestaan, stuur dit saam met jou aansoek in. Indien daar nog nie ’n teks bestaan nie, voorsien asseblief ’n omskrywende voorlegging (nie meer as drie bladsye nie) van wat jy beplan vir die produksie.
1. Wat is die titel van jou voorgestelde aanbieding? *
2. Wat is die naam van jou produksiehuis/groep/geselskap? *
3. Kontakpersoon se naam en van (Jou kontakpersoon dien as skakel tussen optrede en die Toyota US Woordfees en moet maklik bereikbaar wees, en in staat om besluite te neem): *
4. Kontakpersoon se e-posadres (Die Toyota US Woordfees kommunikeer elektronies en daarom moet die kontakpersoon oor `n e-posadres en selfoonnommer beskik): *
5. Kontakpersoon se selfoonnommer: *
6. Skryf `n sinopsis van ten minste 50 en nie meer as 150 woorde nie, waarin jy jou aanbieding aan die Toyota US Woordfees bekendstel – wees kripties, maar kreatief. Hierdie sal nie jou feesgidsbeskrywing wees nie, maar moet die keuringspaneel oriënteer en inlig oor tema en narratief (indien van toepassing). *
7. In watter kategorie val jou voorgestelde optrede? *
8.	Watter van die volgende is van toepassing op jou voorgestelde optrede? *
9.	In watter taal (tale) word jou voorgestelde optrede aangebied? *
10.	Wie is die teikengehoor van jou voorgestelde optrede? (Kies net een opsie: “Gesin” sluit jeug en kinders in, terwyl “volwasse” kinders uitsluit, maar jeug kan insluit na gelang van die voorgestelde opderdomsperk.) *
11.	Indien jou voorgestelde optrede vir `n volwasse gehoor bedoel is, watter ouderdomsperk stel jy voor: *
12.	Wat is die rede waarom jy die ouderdomsperk voorstel?
13.	Indien jy by vraag 12 “Ander” gemerk het, omskryf asseblief die aard van die sensitiwiteit:
14.	Die inhoud van my vertoning is van so `n aard dat klein kindertjies wat `n steurnis veroorsaak, ander feesgangers sal steur: *
15.	Debuteer jou voorgestelde produksie by die Toyota US Woordfees? *
16.	Verskaf volledige besonderhede van die vorige en toekomstige speelvakke:
17.	Verskaf volledige besonderhede van enige toekennings ontvang:
18.	Motiveer hoekom jou voorgestelde produksie deel van die Toyota US Woordfees-program behoort te wees: *
19.	Voorkeurvergoedings-opsie vir kontrakbepaling (sien ALGEMENE INLIGTING EN VOORWAARDES bo-aan vorm vir die betekenis van “Fooi”, “Winsdeel” en “Vennootskap”): *
20.	Kontrakbepaling: Indien jou produksie nie befondsing vanaf die fees ontvang nie, is jy bereid om vir die winsdeel-opsie te speel? *
21.	Bestaan daar `n volledige teks vir jou produksie (m.a.w. nie net `n konsepvoorlegging nie)? *
22.	Is dit `n nuutgeskepte teks?
23.	Naam van skrywer:
24.	Is jou teks `n verwerking of vertaling van `n bestaande werk?
25.	Titel van oorspronklike werk:
26.	Oorspronklike skrywer:
27.	Naam van vertaler/verwerker:
28.	Wie is die regisseur van jou voorgestelde optrede? *
29.	Hoeveel mense is daar in die geselskap van jou voorgestelde produksie? Onthou ook om die produksiespan en ondersteuningspersoneel hierby in te sluit: *
30.	Van waar is jou produksiehuis/groep/geselskap? *
31.	Indien van toepassing, lys die musiekkunstenaar(s) wat deel uitmaak van jou voorgestelde produksie (laat weet dadelik indien dit verander, want dit beïnvloed skedulering):
32.	Deel `n skakel hier na die musiek wat jy beplan om in jou voorgestelde produksie te gebruik:
33.	Wie is die musikale reggiseur van jou voorgestelde produksie?
34.	Hoe lank is jou voorgestelde optrede? *
35.	Hoeveel tyd benodig jou voorgestelde produksie vir `n tegniese intrek voor die eerste vertoning? *
36.	Hoeveel tyd benodig jou voorgestelde produksie vir intrek (nie eerste vertoning) *
37.	Hoeveel tyd benodig jou voorgestelde produksie vir aftakeling na die optrede? *
38.	Wat is die minimum optreeruimte wat jou voorgestelde produksie benodig (breedte, diepte, hoogte)? *
39.	Het jy `n voorkeurlokaal vir jou voorgestelde optrede?
40.	Watter van die volgende benodig jou voorgestelde optrede? *
41.	Gee `n kort uiteensetting van die toerusting (soos aangedui in vraag 40) wat jy benodig: *
42.	Het jy stelvervoer nodig? (sien ALGEMENE INLIGTING EN VOORWAARDES bo-aan vorm vir inligting oor stelvervoer) *
43.	Indien ja, benodig jy `n ruimte om die stel te stoor?
44.	Indien jy stelvervoer benodig – van waar tot waar?